CELEX: C2007/211/39
Language: et
Date: 2007-09-08 00:00:00
Title: Kohtuasi C-303/07: Eelotsusetaotlus, mille esitas Korkein hallinto-oikeus (Soome) 29. juunil 2007  — Aberdeen Property Fininvest Alpha Oy

8.9.2007   
            
            
               ET
            
            
               Euroopa Liidu Teataja
            
            
               C 211/21
            
         Eelotsusetaotlus, mille esitas Korkein hallinto-oikeus (Soome) 29. juunil 2007 — Aberdeen Property Fininvest Alpha Oy
   (Kohtuasi C-303/07)
   (2007/C 211/39)
   Kohtumenetluse keel: soome
   Eelotsusetaotluse esitanud kohus
   Korkein hallinto-oikeus
   Põhikohtuasja pooled
   
      Hageja: Aberdeen Property Fininvest Alpha Oy.
   
      Teised menetluspooled: Uudenmaan verovirasto ja Helsingin kaupunki
   Eelotsuse küsimused
   Kas EÜ artikleid 43 ja 48 ning EÜ artikleid 56 ja 58 tuleb tõlgendada nii, et nende artiklitega tagatud põhivabaduste rakendamiseks tuleb Soome õiguse alusel asutatud aktsiaseltsi või investeerimisfondi käsitada Luksemburgi õiguse alusel asutatud SICAV-tüüpi äriühinguga võrreldavana vaatamata sellele, et Soome õiguses puudub SICAV-tüüpi äriühingule täpselt vastav äriühingu liik, ja võttes samas arvesse seda, et SICAV-tüüpi äriühingut, mis on Luksemburgi õiguses ette nähtud äriühing, ei mainita nende äriühingute nimekirjas, mis on ette nähtud direktiivi 90/435/EMÜ (1) artikli 2 punktis a — viimati nimetatud direktiivile vastab käesolevas asjas Soomes kohaldatav kinnipeetava maksu normistik –, ning arvestades samuti seda, et SICAV-tüüpi äriühing on Luksemburgi siseriikliku maksuõiguse kohaselt tulumaksust vabastatud? Kas seega on EÜ asutamislepingu viidatud artiklitega vastuolus see, et Soomes dividendidelt kinnipeetavast maksust ei ole vabastatud dividende saav SICAV-tüüpi äriühing, mille asukoht on Luksemburgis?
   
      (1)  Nõukogu 23. juuli 1990. aasta direktiiv eri liikmesriikide emaettevõtjate ja tütarettevõtjate suhtes kohaldatava ühise maksustamissüsteemi kohta (EÜT L 225, lk 6; ELT eriväljaanne 09/01, lk 147).